Derek Prince'i Teenistus
Iisraeli koht Jumala eesmärkides
Osa 3/3
Kristlastest kommentaatorid on öelnud: "Kui juudid ka kunagi tagasi tulevad,
siis kõigepealt peavad nad tunnistama Jeesust kui Messiat ja siis naasma."
Jumal ütleb, et see toimub teises järjekorras.
Kõigepealt nad tulevad tagasi, alles siis "puhastan ma neid
kõigist nende rüvedusist". Seega nad tuleksid tagasi olukorras, mida
Jumal kutsub rüvedaks, mitte Tema õnnistust ära teenides.
Salm 26: "Ja ma annan teile uue südame ja panen teie sisse uue vaimu.
Ma kõrvaldan teie ihust kivise südame ja annan teile lihase südame."
See on südame siirdamine! Paistab, et mitmeid sajandeid on juudi rahval
olnud enamasti kivist süda. Süda, mis ei suutnud vastata Pühale Vaimule.
Aga Jumal ütleb: "Ma teen ime.
Ma võtan kivist südame välja ja asendan selle lihase südamega,
mis suudab reageerida Pühale Vaimule." Usun, et oli üks kindel aeg,
kui Jumal seda tegema hakkas. 1967. a, 6 päeva sõja ajal, kui juudi rahvas
saavutas uuesti kontrolli Jeruusalemma vanalinna üle.
Olen olnud juudi rahvaga seotud nende aastate jooksul. Mäletan 1948. a.
rääkisin ühe juudi mehega. Ütlesin: "Usun, et Jeesus on Messias."
Ta pööras ringi ja sülitas Jeesuse nime peale. Sellist suhtumist on
veel paljude juutide seas, kuid alates 1967. a on märgata suurt
muutust nende suhtumises. Üks professor ühest Iisraeli ülikoolist,
kes õpetab teoloogiat - st igasugust teoloogiat, ütles:
"Aastaid tagasi kui õpetasin kristlusest, huvitusid mu õpilased
teoloogilistest küsimustest. Nüüd huvitab neid Kristuse isik."
See on levinud just noorte seas. Kindlasti pole ikka veel populaarne
kuulutada Jeesust, kuid on märgata täiesti teistsugust reaktsiooni
paljude juutide hulgas. Kuna ehitasime maja Jeruusalemma,
lisaksin, et ühest korrast piisab - pidime Ruthiga tegelema paljude
küllaltki lugupeetud positsioonidel sekulaarsete juutidega:
advokaadid, insenerid jne. Alati üllatas meid see, et nad tulid sisse,
arutasime äriasju, pakkusime neile kohvi ja nad istusid ja ootasid.
Mõtlesime, et mida nad ootavad? Lõpuks saime aru - nad tahtsid,
et räägiksime neile imedest, mida Jumal oli meie elus teinud.
Niipea kui rääkida juutidele imedest, mis olid juhtunud palve läbi,
siis nad istuvad ja kuulavad nii kaua, kuni sa oled nõus rääkima.
Nad on väga praktilised inimesed, nad tahavad midagi, mis töötaks.
Mul ei ole küll piisavalt aega seda rääkida, kuid proovin siiski.
Insener, kes oli vastutav meie maja ehituse üle - pean olema ettevaatlik,
ta nimi on päris tuntud - ta tuli pärast maja valmimist meile külla
vaatama, kuidas meil läheb. Ta ütles: "Mul on väga kiire, saan jääda
vaid 10 minutiks." Me ei üritanudki teda kinni hoida. Ta ütles:
"Mul on tohutu seljavalu." Mu naine ütles: "Mu mehel on midagi seljavalu
vastu." - "Kas tõesti?" Ütlesin: "On jah. See on natuke ebatavaline.
Kuid kui soovid, panen su toolile istuma ja kontrollin su jalgu.
Kui need on eripikkused, siis lühem jalg kasvab pikemaks ning siis tead,
et Jumal on sind puudutanud." Ta istus ning kõik toimis. Lühem jalg
kasvas välja ning ta jäi vähemalt pooleks tunniks, kuigi ütles, et
saab jääda vaid 10 minutiks. 2 nädalat hiljem tuli ta tagasi.
Ruth küsis: "Kuidas seljaga lood?" - "Hästi. Kas te mehel oleks midagi
õlgade jaoks?" - "On küll." Ütlesin: "Jah, tegelikult on tõesti.
Kui seisad sirgelt, jalad koos, siis siruta käed välja külgedele,
peopesad suunatud ette. Siis too käed sirgelt kokku oma näo ette ja hoia.
Kui üks käsivars on lühem kui teine, siis palvetan ja see kasvab välja."
Üks käsi oli vähemalt 3 cm lühem ja see kasvas koheselt pikemaks.
Oli palav ilm ja tal oli lühikeste varrukatega särk ning ta ihukarvad
käevartel olid püsti. Ta küsis: "Mis see on?" Ütlesin: "See on Jumala vägi."
Me ei läinud liiga õhevile sellest, seda ikka juhtub. Ta ütles:
"Teil oleks järjekord ukse taga, kui tahaksite seda jätkata."
Ta ei tunnistanud Jeesust sel päeval, me ei palunud seda ka.
Hiljem rääkis ta me sõbrale, kes teda ka tunneb:
"Ma usun, et Jeesus on Messias." Palun mõistke, see ei tähenda veel,
et ta on uuestisündinud. Sest tihti juutidel toimub kõigepealt
intellektuaalne veendumine, alles siis südamemuutus.
See on lihtsalt näide sellest, kui huvitatud nad on, kui leiavad midagi,
mis toimib. Olen öelnud juutidele: "Peaksime paganatena vabandama, et
oleme palunud teil uskuda evangeeliumi, mis ei olnud üleloomulikult
testitud, kuna see on vastupidine teie enda pühakirjalisele taustale."
Siin me siis oleme. Aga kuhu ma siit edasi lähen? See on uus süda, kuid
see ei ole veel kõik. Edasi Hs 36:27 Jumal ütleb: "Ma panen teie sisse
oma Vaimu (Püha Vaimu) ja teen, et te käite mu määruste järgi ja
peate mu seadusi ning täidate neid." Kõigepealt toimub muutus kivisest
südamest lihaseks südameks, mis suudab reageerida Pühale Vaimule.
Siis Jumal ütleb: "Ma panen teie sisse oma Vaimu (Püha Vaimu), siis
teen, et te käite mu määruste järgi.." Paljud teist teavad, et mitte keegi
meist, ei juut ega pagan, ei suuda kuuletuda Jumalale ilma Püha Vaimuta?
See on kõige alus, ükskõik mis su rahvuslik taust ka ei ole.
Mind kasvatati anglikaanina, Briti kirikus. 15-aastaselt leeritas mind
Oxfordi piiskop ise. Tegin selle kõik läbi, arvates, et ju mul on siis
seda kõike vaja. Ma ütlesin kõik, tegin kõik, kuid midagi ei juhtunud.
Mõne aja pärast ütlesin endale: "Võib-olla see toimib mõnede jaoks,
kuid minu jaoks mitte." Leidsin, et arvatavasti pean olema palju parem,
kui olin olnud, seega järgmised 10 a üritasin olla parem, kuid kukkusin
selles õnnetult läbi. Siis Jumal täitis mind Püha Vaimuga ning
esimest korda suutsin teha rõõmuga asju, mida Jumal tahtis. Selleks on
vaja Püha Vaimu, et võiksid olla rõõmus, kuulekas Jumala teenija.
Nüüd jõuame selle protsessi kõrg- punkti salmis 28: "Ja te saate elada
maal, mille ma olen andnud teie vanemaile; teie olete minu rahvas ja
mina olen teie Jumal." Ole Issandaga kannatlik. Ta liigub konkreetse
lõpu suunas. See ongi see. Kuid Ta ei ole sinna veel jõudnud.
Siin on 3 lihtsat väidet: "Te saate elama sel maal, te olete minu rahvas
ja mina olen teie Jumal." See on Jumala lõplik eesmärk kõiges, mis Ta
teeb juudi rahvaga ja Lähis-Idas. Et Ta saab olla jälle nende Jumal.
Järgneb rida teisi tõotusi, ma ei loe neid, kuid toon välja, et
selle ptk salmides 23-30 heebrea keeles - inglise keeles ei tule see
nii välja - ütleb Jumal 18 korda: "Ma teen.." Mis see tähendab?
See tähendab, et see on Jumala suveräänne otsus. Midagi, mis Jumal
otsustas teha. See ei juhtu seetõttu, et juudid on selle välja teeninud.
See ei juhtu isegi peamiselt seetõttu, et kogudus palvetab.
See juhtub, kuna Jumal ütles nii. Paljudel meist, kes oleme taolises
liikumises, on piiratud arusaam Jumala suveräänsusest. Kuni sa ei
mõista Jumala suveräänsust, ei mõista sa tegelikult Jumalat, Piiblit
ega ajalugu. Peamine põhjus, miks Jumal midagi teeb, on see, et
Ta on otsustanud seda teha. Me ei saa hetkel seda arutada, kuna see on
üks peamisi teoloogilisi vastuolusid. Ütlen lihtsalt, et usun Jumala
suveräänsusesse ja inimese vabasse tahtesse. Ma ei näe mingit
vastuolu nende kahe vahel. Jumal teab täpselt, mida sa teed, kuid
Ta ei pane sind seda tegema. Tema teadmine ei ole sundus.
Parem lõpetan selle teema siin, muidu me ei jõuagi tagasi.
Nüüd peame ütlema veel paar asja Iisraeli taastamise kohta. Rm 9:27
Paulus tsiteerib Jesajat ja ütleb: "Kui Iisraeli laste arv oleks nagu
mereliiv, siiski pääsevad neist vaid riismed (jääk - ing. k)".
Mitte suvaline jääk, vaid üks kindel jääk. Mis jääk? Vabandan, et
tulen jälle tagasi selle juurde, kuid see jääk, mida Jumal teadis ette
ja valis. Nemad saavad päästetud. See ei ole kogu Iisrael, nagu ta on
tänapäeval, kuid see on kogu Iisrael, mis tekib ajaloo protsessidest.
Lisan ka, et isiklikult usun, et täpselt sama käib ka koguduse kohta.
Ainult jääk pääseb. Enamus kogudusest nagu ta on tänapäeval,
ei pääse. Jeesus ütles: "Kes peab vastu lõpuni, see pääseb."
Oled päästetud praegu, kuid kui tahad jääda päästetuks, pead vastu pidama.
Samas peatükis, Mt 24, ütles Ta, et peab taluma palju raskeid asju.
Nüüd läheme edasi selle tõotuse järgmisse faasi. See on Rm 11:25-26.
Paulus kirjutab siin just usklikele, kes on paganlikust taustast ja
ütleb: "Vennad, ma ei taha ju, et teile jääks teadmata see saladus -
et teie poleks enda meelest targad [või ennasttäis]." Milline saladus?
"Et Iisraelile on osaliselt tulnud paadumus, kuni paganate täiskogus
on sisse astunud." Pane tähele, see ei ole kunagi täielik paadumus.
Igal sajandil ja põlvkonnas on olnud juute, kes on ära tundnud Jeesuse
kui Messia. Kuid enamik rahvast on juba pikka aega olnud paadunud.
Iga kord kui Jumal räägib, kuidas Ta plaanib Iisraeli korrale kutsuda,
hajutades neid, kohut mõistes, mis tahes see ei ole, näed, et
pärast seda on seal selline sõna nagu 'kuni' - seega see ei ole jääv.
Ta ütleb: "Et Iisraelile on osaliselt tulnud paadumus, kuni paganate
täiskogus on sisse astunud." Siis kogu Iisrael päästetakse.
Kogu Iisrael saab olema see jääk, kuid see on kogu rahvas sel ajal.
Iisrael on ainus rahvas Piiblis,
kelle kohta Jumal on öelnud, et kogu rahvas päästetakse.
Seda on tähtis mõista, et teie, kes töötate ja palvetate paganate
pääste pärast, kas te siis teate seda või mitte, töötate ka Iisraeli
pääste pärast, sest ainult siis, kuni paganate täiskogus on sisse
läinud, saab kogu Iisrael päästetud.
Usun, et need Jeesuse sõnad kehtivad: "Esimesed jäävad viimasteks
ja viimased saavad esimesteks." Juudid olid esimesed, jäid viimasteks,
kuid lõpuks saavad viimased jälle esimesteks.
Seega mul on kirglik veendumus, et me kohus on kuulutada
evangeeliumi igale rahvale. Kuid olen teadlik, et samal ajal valmistame
ette teed Iisraeli päästeks. Siin Fort Lauderdale's mõned aastad
tagasi tahtis üks abielupaar minu ja Ruthiga rääkida. Mees oli
kristlane, pagan. Naine juut, mitte- kristlane. Nad tahtsid teada,
kuidas me mõistame Rm 11:25-26. Ütlesin naisele: "Usun, et kõigepealt
peavad paganad sisse tulema ja siis saavad juudid päästetud."
Naine vaatas mulle otsa ja ütles: "Kiirustage siis juba ja tehke see
töö ära!" See oli üks nutikas naine. Lõpetuseks toon välja Iisraeli
kokkusaamise tähenduse. Js 11 Jumal kuulutab ette Iisraeli hajutatute
teist kogunemist. See on laiem, kui Paabelist tagasitulek. See on
toimumas praegu. Ta ütleb Js 11:11-12 "Ja sel päeval sirutab
Issand veel teist korda käe, et lunastada oma rahva jääki, kes on
järele jäänud Assurist ja Egiptusest, Patrosest, Etioopiast, Eelamist,
Sinearist, Hamatist ja mere saartelt."
See on täitunud ja täitub ka praegu. "Ta tõstab rahvastele lipu, kogub
Iisraeli hajutatud ja korjab kokku Juuda pillutatud neljast maailmakaarest."
Pidage meeles, et hetkel, mil elame, on need sõnad täitunud ja
ja täituvad täpselt veel praegu. Tahan välja tuua, et Iisraeli
hajutatute kogumine on rahvastele lipuks. Mis on lipp? Tavaliselt
miski, mis kinnitatakse varda külge, mida hoitakse üleval või
kinnitatakse üles, et ta oleks silmatorkav. Kõik näevad seda.
Enamikele lippudele või loosungitele on mõned sõnad kirjutatud.
Tahaksin pakkuda, mis võiks olla kirjutatud sellele loosungile -
uuesti kokkutulnud Iisraeli loosungile. Need sõnad oleks:
"Jumal peab oma lepinguid." 4000 a tagasi tegi Ta lepingu Iisraeliga.
Inimesed on selle unustanud, paljud juudid ei teagi seda, kuid Jumal
ei ole seda kunagi unustanud. Just praegu ütleb see loosung:
"Jumal peab oma lepinguid." Peame kõik seda teadma, sest ka meie suhe
Jumalaga põhineb lepingul. Kui Jumal murraks ühe lepingu, siis miks
ei võiks Ta murda mõnda teist? Kuid Ta ei murra eal oma lepingut.
Natuke edasi Js 60 on üks väga pühalik väide, mis võib teid shokeerida.
Samas ütlen, et kui te pole kunagi shokeeritud olnud, siis te pole
kunagi Piiblit lugenud. See peatükk ennustab Iisraeli rahva taastamist
ja paganate kogunemist nende juurde. Peame seda kasutama.
Siis ütleb salm 12 juudi rahva ja nende kokkutulemise kohta:
"Sest rahvas või kuningriik, kes sind ei teeni, hukkub, seesugused
rahvad rüüstatakse sootuks." Milline hoiatus rahvastele.
Iga rahvas, kes ei lähe kaasa Jumala plaanidega Iisraeli taastamise osas,
hukkub, ükskõik kui tugev või jõukas ta ka ei ole.
Olen päritolult inglane. Mäletan aegu, mil Suurbritannia oli vastutav
üle regiooni, mida siis kutsuti Palestiinaks. Mäletan, et kõigepealt
sai Suurbritannia mandaadi, et anda rahvuslik kodu juudi rahvale. Umbes
2 a hiljem loovutasid nad 76% piirkonnast täielikule Araabia riigile,
mida siis kutsuti Transjordaaniaks - tänapäeva Jordaania, kus ükski juut
ei tohi elada. Sellest jäi järele 24%. 1947. a jaotas ÜRO ülejäänud 24%.
Suurbritannia esindajad Palestiinas, see ei tähenda kindlasti kogu
Suurbritannia rahvast, 1947-48. a tegid kõik, mis suutsid, et alustada
sõda, mis takistaks Iisraeli riigi taastamist. Iisrael oli tilluke,
tähtsusetu, väike grupp - 600 000 inimest. Briti impeerium oli mõjukaim
impeerium maailmas, mis oli võidukalt läbinud 2 maailmasõda.
Kas teate, mis juhtus? Iisraeli riik sai rajatud, kuid
Briti impeerium lagunes. Räägin seda inimestele Ameerikas, sest
USA valitsus on suures ohus, kus ta võib teha täpselt sama vea.
Kasutades ilusaid sõnu, poliitilisi manipulatsioone, kuid olles siiski
araablaste poolel oma naftavarude tõttu. Kui see juhtus Suurbritanniaga,
siis, mu kallid Ameerika vennad ja õed, juhtub see ka Ameerikaga.
Iga riik, kes ei teeni Jumala eesmärke Iisraeli suhtes, rüüstatakse.
See on lihtsalt isiklik kommentaar. Võin ette näha Ameerika hävingut enne
selle tuhande lõppu. Kui see juhtub, siis selleks on palju põhjuseid,
kuid üks peamine oleks, et Ameerika on taganenud oma pühendumisest
juudi rahvale. See on olnud maa, kus juudi rahvas on olnud soositud
ja edukas, ning Ameerika on edenenud. Paljud ei näe seost nende vahel,
kuid seal on tihe seos. Kui USA pöördub Iisraeli vastu tavapärase
manipuleeriva, poliitilise tegevuse läbi, mida soositakse,
siis see rüüstatakse. Mina ei öelnud seda, Jumal ütles.
Veel 2 kirjakohta. Jl 4:1,2 "Vaata, neil päevil ja sel ajal, kui pööran
Juuda ja Jeruusalemma vangipõlve," Pane tähele, see on üks paljudest
erinevatest kohtadest, kus viidatakse Iisraeli ja Jeruusalemma
taastamisele. Issand ütleb: "Ma kogun kõik paganad ja viin nad alla
Joosafati orgu; seal käin ma nendega kohut." See käib kõigi rahvaste,
kõigi paganate kohta. Mis on Jumala kohtumõistmise aluseks?
"Oma rahva ja oma pärisosa, Iisraeli pärast, sellepärast et nad on ta
pillutanud paganate sekka ja on jaotanud minu maa." Seega kaks fakti,
mille alusel Jumal mõistab kohut rahvaste üle, on juudi rahva
kohtlemine ja nende tegelemine maaga, mida Jumal kutsub 'oma maaks',
kuid mille Ta andis Aabrahamile, Iisakule ja Jaakobile. See on väga,
väga pühalik mõte. Lõpuks Mt 25, me ei loe seda, see on paljudele
tuttav kindlasti. See on kirjakoht lammaste ja sikkude rahvastest.
See on otsene jätk Jl 4 peatükist. UT versioon. Salmis 31 ütleb:
"Aga kui Inimese Poeg tuleb oma kirkuses ja kõik inglid temaga, siis
ta istub oma kirkuse troonile ja ta ette kogutakse kõik rahvad."
Täpselt sama stseen kui Jl 4:1-2. Siis ta kirjeldab, mis alusel Issand
rahvaste üle kohut mõistab. Ta eraldab nad, nagu karjane eraldab
lambad sikkudest. Ja ta seab lambad oma paremale käele,
sikud aga vasakule käele. Siis ta ütleb lammastele: "Tulge siia,
pärige kuningriik, mis Isa teile on valmistanud. Siis ta ütleb sikkude
rahvastele: "Minge ära minu juurest, te äraneetud, igavesse tulle,
mis on valmistatud kuradile ja tema inglitele!" Pange tähele, see
igavene tuli ei olnud kunagi mõeldud inimestele. Inimestel on valik,
kuradil ja tema inglitel ei ole seda. Inimesed, kes teevad vale valiku,
lähevad koos kuradi ja tema inglitega. Need on ühed võimsamad
sõnad, mis Issand on öelnud: "Minge ära minu juurest, te äraneetud,
igavesse tulle, mis on valmistatud kuradile ja tema inglitele!"
Mis oli selle eraldamise aluseks? "Mida te iganes olete teinud kellele
tahes mu kõige pisematest vendadest, seda te olete teinud mulle. Mida te
iganes olete jätnud tegemata kellele tahes mu kõige pisematest
vendadest, seda te olete jätnud tegemata minulegi."
Ja kohtumõistmine käib siin rahvaste üle, seega kui Jeesus räägib siin
oma vendadest, siis ta räägib juudi rahvast. Rahvaste üle mõistetakse
kohut vastavalt sellele, kuidas nad on kohelnud juudi rahvast.
Igaühe meiega tegeletakse. Need, kes on näidanud armastust ja lahkust,
võtab Jumal vastu. Ja ainus alus selle tegemiseks on lõpuks Jumala
Sõnasse uskumine. Ja need, kes on keeldunud armastusest ja lahkusest,
hülgab Jumal täielikult, lõplikult ja igaveseks.
See ei ole väike asi. Olen võtnud päris pikalt aega, olete olnud
väga kannatlikud. Kuid ma ei ole lühendanud seda, sest soovin, et
mõistate, kui oluliselt see teema puudutab teie isiklikku saatust,
koguduse saatust ning kõigi rahvaste saatust. Aamen.
Tõlge: Riina Karik